SIAHA DISTRICT LEVEL AADHAAR MONITORING COMMITTEE THUTKHAWM VAWI THUMNA NEIH A NI,"784/2024-2025 Dated Siaha 12th June, 2024 : Vawiin chawhnu dar 1 khan 'Siaha District Level Aadhaar Monitoring Committee'  thutkhawk thawh thumna chu DC Mini Conference Room- ah neih a ni a. Pu Ngurthansanga, SDO (Sadar) chuan thutkhawm hi a kaihruai. Pu Ngurthansanga chuan tun dinhmunah Siaha district- in Aadhaar Enrollment Centre pakhat nei mekin, Common Service Centre (CSC) pahnihah enrollment- hi tih theih a ni bawk a ti a. Tipa RD Block hnuaiah Aadhaar Enrollment Centre- a awm loh thu tarlangin,  Enrollment tha taka kalpui  turin hmabak tam tak ala awm a ni, a ti. MGNREGA hnuaia ni za inhlawhna la thei lo tam tak an awm a, hei hi a chhan ber chu Job Card leh Aadhaar thlunzawm loh vang a ni tiin, mipuiten  ngaipawimawh a,  Aadhaar thlunzawm zung zung turin a chah. Pu Ngurthansanga chuan kumin June thla thlenga Siaha District Aadhaar Enrollment rate chu za zelah 94.79 a ni mek a, hei hian Enrollment Centre tam zawk mamawhna tichiangin, mipuite tan pawh tan lak  a tul zia a tilang chiang hle a, theihtawpa hmalak a ngai a ni, a ti. Tun  dinhmunah mipuite lungawilohna (Public Grievance) tum hnih dawn a nih thu tarlangin, a tul anga hmalak nghal zel a nih thu a sawi bawk. Vawiin thutkhawmah hian thu pawimawh tak tak rel ho a ni a. Tipa RD Block- a Aadhaar Enrollment Centre- awm lo chu ngaihmawhawm  an tih thu sawiin, a hma thei ang bera dah tura hmlak ni se,  a tul angin Deputy Commissioner Office- in ruahmanna lo siam se an ti a. Naupang Kum 5 hnuailam Aadhaar enrollment hniam lutuk chu tha ti lo in, enrollment tha zawk awm turin DC Office -lamin naupang Kum 5 hnuailam data felfai takin lo la khawm se tiin enrollment tih tir nghal ni se an ti a. Mobile phone leh Aadhaar thlunzawm chu thil pawimawh tak a nih angin, a department kaihnawih ten a tul angin hma la se tih a ni. Aadhaar Enrollment -thar ti turin  pawisa sen  a ngai lo va 'update' emaw 'linkage'  ti tur erawhin Unique Identification Authority of India (UIDAI) ten a man zat bithliah  felfai takin an siam a, chu chu mipuiten  lo hriatpui se an duh thu tarlangin, dik lo taka sum beisei an lo awm erawh chuan 'compaint'  thehlut ngei ngei turin mipuite an ngen a ni. Unique Identification Authority of India (UIDAI) phut ang takin Enrollment Centre- ah Rate chart, List of valid documents leh  Customer Care detail chu mp5uite hmuh theiha tar chhuan ni se, DC Office  lamin lo bawhzui se  an ti a. Tuna Aadhaar Enrollment Centre-  neih mekah changtlung zawka 'power supply'  pek  a tul hle tiin, Generator chhawp nise tiin a tul angin DC Office lamin hma lo la se an ti bawk. Vawiin District Level Aadhaar Monitoring Committee thutkhawk thawh thumna ah hian Member- te an tel kim tha hle a, Pu Ngurthansanga, SDO ( S) chuan lawmthu sawina neiin hun a khar a ni. Attachment Loading attachment...",Dated: 12 th Jun 24 4:31 PM,https://dipr.mizoram.gov.in/post/siaha-district-level-aadhaar-monitoring-committee-thutkhawm-vawi-thumna-neih-a-ni